คือมีอะไรกับแฟน ใส่ถุงยางแต่ถุงยางแตกค่ะ หลั่งในด้วย แต่ตัวเราได้ทานยาคุมกำเนิดแบบแผง 28 เม็ด มาได้6 วันแล้วค่ะ แล้วก็ซื้อยาคุมฉุกเฉินมากินอีก อยากจะทราบว่ามีโอกาสท้องมากน้อยแค่ไหนคะ แล้วเราสามารถทานยาคุมกำเนิดแบบแผง 28 เม็ดต่อได้หรือป่าว
สวัสดีค่ะ หากได้ทานยาคุมกำเนิดภายในไม่เกิน 5 วันนับจากวันแรกที่มีประจำเดือนมา ยาคุมกำเนิดจะสามารถออกฤทธิ์ในการป้องกันการตั้งครรภ์ได้ทันที ดังนั้นไม่จำเป็นต้องทานยาคุมฉุกเฉินแต่อย่างใดแต่หากไม่ได้ทานภายในช่วง 5 วันนับตั้งแต่มีประจำเดือนมา ยาคุมกำเนิดจะยังไม่สามารถออกฤทธิ์ได้ทันที ต้องทานต่อเนื่องไปแล้วอย่างน้อย 7 วัน ดังนั้นหากทานมาเพียง 6 วัน อาจจำเป็นต้องทานยาคุมฉุกเฉิน ซึ่งยาคุมฉุกเฉินก็จะช่วยป้องกันการตั้งครรภ์ได้ประมาณ 95% หากได้ทานภายใน 12 ชั่วโมงหลังจากมีเพศสัมพันธ์ส่วนยาคุมกำเนิด ก็ให้ทานต่อในเวลาเดิมปกติต่อไปค่ะ แต่แนะนำว่า หากเพิ่งเริ่มทานยาคุมเป็นแผงแรก ควรใช้ถุงยางอนามัยร่วมด้วยไปก่อน เนื่องจากยาอาจยังออกฤทธิ์ได้ไม่เต็มประสิทธิภาพค่ะ